(ພາບ: nhandan.com.vn)
ໂດຍສືບຕໍ່ການປະຕິບັດງານຢູ່ບັນດາແຂວງພາກກາງ, ວັນທີ 30/4, ທ່ານປະທານປະເທດ ເຈີ່ນດ້າຍກວາງ ໄດ້ລົງຢ້ຽມຢາມ, ມອບຂອງຂວັນໃຫ້ແກ່ແມ່ ຫວຽດນາມ ວິລະຊົນ, ທະຫານເສຍອົງຄະ, ທະຫານເຈັບປວຍ, ຜູ້ມີຄຸນງາມຄວາມດີຕໍ່ການປະຕິວັດ ພວມໄດ້ຮັບການເບິ່ງແຍງດູແລຢູ່ສູນລ້ຽງດູ - ບຳລຸງສຸຂະພາບຜູ້ມີຄຸນງາມຄວາມດີແຂວງ ກວາງນາມ. ກ່າວຄຳເຫັນນະທີ່ນີ້, ທ່ານປະທານປະເທດ ເຈີ່ນດ້າຍກວາງ ຢັ້ງຢືນວ່າ: ພັກ, ລັດ ຍາມໃດກໍຮູ້ບຸນຄຸນ ແລະ ຈົດຈຳຄຸນງາມຄວາມດີຂອງບັນດາແມ່ ຫວຽດນາມ ວິລະຊົນ, ທະຫານເສຍອົງຄະ, ທະຫານເຈັບປວຍ, ຄອບຄົວນັກຮົບເສຍສະຫຼະຊີວິດເພື່ອຊາດ, ຜູ້ມີຄຸນງາມຄວາມດີໃນພາລະກິດຕໍ່ສູ້ປົດປ່ອຍຊາດ, ທ່ານເນັ້ນໜັກແຜນນະໂຍບາຍຂອງພັກ, ລັດ ຍາມໃດກໍ່ຖືການເບິ່ງແຍງດູແລບັນດາເປົ້າໝາຍນະໂຍບາຍແມ່ນພາລະໜ້າທີ່ເພື່ອຕອບບຸນແທນຄຸນຕໍ່ບັນດາການເສຍສະຫຼະອັນໃຫຍ່ຫຼວງຂອງບັນດາທະຫານເສຍສະຫຼະຊີວິດເພື່ອຊາດ, ພໍ່ແມ່ປະຊາຊົນໃນການຕໍ່ສູ້ປົກປັກຮັກສາປະເທດຊາດ. ທ່ານ ເຈີ່ນດ້າຍກວາງ ສະເໜີໃຫ້ບັນດາຂະແໜງການ, ທຸກໆຂັ້ນຢູ່ສູນກາງ, ແຂວງ ກວາງນາມ ສືບຕໍ່ມານະພະຍາຍາມສູ້ຊົນເພື່ອປະຕິບັດວຽກງານນີ້ໃຫ້ດີກ່ວາອີກ.
(ແຫຼ່ງຄັດຈາກ VOV)